ANNELISE HERLØV LUND

Annelise Herløv Lund lærer fra 1992, Tjørnegårdsskolen 2001- 2016, Søgårdsskolen 2016 -

Medlem af kredsstyrelsen siden 2007, formand for arbejdsmiljøarbejdet i GKL, medlem af pædagogisk udvalg og kongresdelegeret.

Jeg stiller op til kredsstyrelsen samt som kongresdelegeret.

Jeg vil arbejde for

• Et godt arbejdsmiljø for alle

• Arbejdsro og pædagogisk udvikling nedefra

• Implementere arbejdstidsaftalen

Mange skoler og arbejdspladser har tydelig systematik i arbejdsmiljøarbejdet.   
Men desværre har vi stadig cirka halvdelen af skolerne i Gentofte, hvor det halter meget med arbejdsmiljøet. Her kan det være svært for de tillidsvalgte blot at afholde arbejdsmiljø-møder og der eksisterer ingen faste rutiner og årshjul for arbejdet. Arbejdsmiljø-arbejdet bliver brandslukning i stedet for ordentlig og god forebyggelse.  
Kun ved at organisere arbejdsmiljøarbejdet i en klar struktur, kan man sikrer et godt psykisk og fysisk arbejdsmiljø. Trivsel og arbejdsglæde er frugter af en systematisk og vedvarende indsats skabt i samarbejde mellem medarbejdere og ledelse.

Arbejdsro er vigtigt for at sikre, at lærerne kan forberede og udføre god undervisning. Arbejdsro er vigtig for at eleverne kan lære og trives i skolen.  
Nogle af de positive følgevirkninger af at vi som lærere under de sidste års Corona har måtte ændre meget på skolehverdagen har blandt andet været tydelige daglige rutiner, kortere skoledage, mindre hold pr. lærer, færre test, mere udluftning og ilt i klasselokalerne.  
Lad os bruge og bevare noget af det, der virker. Lad os udvikle det, der er behov for at udvikle.  
Lad os sige NEJ til flere kommunalt bestemt pædagogiske tiltag, der stresser og fylder meningsløst.

Lad os som lærere få ro til at arbejde og til selv udvikle pædagogikken. Lad os få en rolig skoledag med flere lærere i klasserne og arbejdsro og tid til lærernes forberedelse. Det giver mening og arbejdsglæde med ro og indflydelse.

Ved sidste overenskomst blev det et JA til arbejdstidsaftalen. Et klart ”JA” og et mindre, men betydeligt ”Nej”. Vi har i GKL arbejdet og skal fortsat på at få denne aftale omsat lokalt på skolerne og i kommunen. Jeg vil arbejde for at JA ’et bliver afsæt for at skabe bedre arbejdsforhold for lærerne i GKL, blandt andet ved mere medindflydelse på hvad ressourcerne til skolerne skal bruges til og ved at få undervisningstallet for den enkelte lærer ned. Det mindre, men betydelige NEJ er et råb til KL og skoleforvaltningen om, at der stadig er lang vej at gå før rammerne for lærernes arbejdsvilkår er gode nok.  
Hvis Gentofte Kommune skal være en attraktiv arbejdsplads for lærere, skal der arbejdes for bedre vilkår og løn.